в пробите от определен сорт.
 (5)
 Тъй като държавите членки разполагат с цялата информация, позволяваща им да поискат разрешение от Комисията да забранят предлагането на пазара на коноп от сорт със съдържание на тетрахидроканабинол по-високо от посоченото в член 39, параграф 1 от Регламент (ЕО) No 73/2009 и да изключат дадения сорт от допустимите сортове за директни плащания, схемата може да бъде допълнително опростена чрез отмяна на задължението за уведомяване във връзка с констатираното съдържание на тетрахидроканабинол за този сорт.
 (6)
 Регламент (ЕО) No 1120/2009 и Регламент (ЕО) No 1122/2009 следва да бъдат съответно изменени.
 (7)
 Мерките, предвидени в настоящия регламент, са в съответствие със становището на Управителния комитет за директните плащания,
 ПРИЕ НАСТОЯЩИЯ РЕГЛАМЕНТ:
 Член 1
 Член 10 от Регламент (ЕО) No 1120/2009 се заменя със следното:
 „Член 10
 Производство на коноп
 За целите на член 39 от Регламент (ЕО) No 73/2009 плащанията за площи за производство на коноп се извършват, при условие че се използват семена от сортовете, изброени в Общия каталог на сортовете от земеделски растителни видове, на 15 март на годината, за която се предоставя плащането, и които се публикуват съгласно член 17 от Директива 2002/53/ЕО на Съвета (4). Семената трябва да бъдат сертифицирани в съответствие с Директива 2002/57/ЕО на Съвета (5).
 Член 2
 В член 40, параграф 2 от Регламент (ЕО) No 1122/2009 втората алинея се заличава.
 Член 3
 Настоящият регламент влиза в сила на третия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 29 април 2013 година.
 За Комисията
 Председател
 José Manuel BARROSO
 (1) ОВ L 30 от 31.1.2009 г., стр. 16.
 (2) ОВ L 316 от 2.12.2009 г., стр. 1.
 (3) ОВ L 316 от 2.12.2009 г., стр. 65.
 (4) ОВ L 193, 20.7.2002 г., стр. 1.
 (5) ОВ L 193, 20.7.2002 г., стр. 74.“
 